[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Deddf Elusennau 2022: gwybodaeth am y newidiadau sy\u2019n cael eu cyflwyno"}, {"text_idx": "#000008", "text": "Mae\u2019r Comisiwn Elusennau wedi cyhoeddi canllawiau wedi\u2019u diweddaru ar y newidiadau sy\u2019n cael eu cyflwyno gan Ddeddf Elusennau 2022."}, {"text_idx": "#000009", "text": "Disgwylir i\u2019r newidiadau, a fydd yn cael eu gwneud fesul cam, ddod i rym yn hydref 2022 (Saesneg yn unig), gwanwyn 2023 a hydref 2023."}, {"text_idx": "#000010", "text": "Mae\u2019r canllawiau yn rhoi crynodebau byr o\u2019r newidiadau y bwriedir eu rhoi ar waith yn ystod hydref 2022."}, {"text_idx": "#000011", "text": "Mae gan elusennau eisoes bw\u0302er statudol y gallant eu defnyddio, mewn amgylchiadau arbennig, i dalu ymddiriedolwyr am ddarparu gwasanaeth ar gyfer yr elusen sydd y tu hwnt i ddyletswyddau arferol ymddiriedolwr, neu am nwyddau sy\u2019n gysylltiedig a\u0302\u2019r gwasanaeth hwnnw."}, {"text_idx": "#000012", "text": "Mae\u2019r pw\u0302er statudol hwn yn cael ei newid gan Ddeddf Elusennau 2022. O ganlyniad, bydd elusennau, mewn amgylchiadau arbennig, yn gallu talu ymddiriedolwyr am ddim ond darparu nwyddau ar gyfer yr elusen."}, {"text_idx": "#000013", "text": "Felly, gan ddefnyddio\u2019r pw\u0302er statudol, gallai ymddiriedolwyr gael eu talu am:"}, {"text_idx": "#000014", "text": "wasanaethau yn unig, er enghraifft, asiantaeth dai neu wasanaeth ymgynghori ar gyfrifiaduron\ngwasanaethau a nwyddau cysylltiedig, er enghraifft, gwasanaeth plymwaith neu baentio ac unrhyw ddeunyddiau cysylltiedig fel darnau plymwaith neu baent\nar o\u0302l i\u2019r Ddeddf gael ei rhoi ar waith yn yr hydref, nwyddau yn unig, er enghraifft, darparu papur swyddfa ar gyfer yr elusen"}, {"text_idx": "#000015", "text": "Weithiau, mae ymddiriedolwyr elusennau yn derbyn cais i wneud taliad moesol neu \u2018ex gratia\u2019 o gronfeydd neu eiddo eu helusen, neu i ildio eu hawl i dderbyn arian neu eiddo. Mae hyn yn digwydd amlaf pan fydd elusen yn derbyn etifeddiaeth a bod tystiolaeth bod y rhoddwr wedi newid ei feddwl ers gwneud ei ewyllys."}, {"text_idx": "#000017", "text": "galluogi elusennau, lle gellid credu\u2019n rhesymol fod gan ymddiriedolwyr rwymedigaeth foesol, i brosesu ceisiadau am symiau \u2018bach\u2019 heb wneud cais i\u2019r Comisiwn, ar sail ffactorau fel incwm gros blynyddol a maint y cais\ngalluogi ymddiriedolwyr i ddirprwyo unigolion neu grwpiau eraill o fewn yr elusen i wneud penderfyniadau ynghylch taliadau \u2018ex gratia\u2019. Er enghraifft, y prif weithredwr neu is-bwyllgor ymddiriedolwyr"}, {"text_idx": "#000018", "text": "Bydd y pwerau hyn hefyd ar gael i\u2019r Siarter Frenhinol ac elusennau statudol."}, {"text_idx": "#000019", "text": "Nodir y trothwyon ar gyfer galluogi elusennau i ddefnyddio\u2019r pw\u0302er statudol newydd mewn tabl ar wefan y Comisiwn Elusennau (Saesneg yn unig)."}, {"text_idx": "#000020", "text": "Weithiau, nid yw apeliadau yn codi\u2019r swm sydd ei angen i gyflawni\u2019r nod dymunol, neu\u2019n codi gormod o arian a chydag arian yn weddill. Neu efallai y gall amgylchiadau newid ac na allwch chi ddefnyddio\u2019r rhoddion fel y bwriadwyd."}, {"text_idx": "#000022", "text": "Ni fydd y gofyniad presennol mewn rhai amgylchiadau i elusennau aros chwe mis i roddwyr ofyn am ad-daliad yn gymwys mwyach\nBydd proses symlach ar gyfer cael ein hawdurdod; bydd y broses hon yn disodli\u2019r angen i\u2019r Comisiwn lunio cynllun\nOs yw\u2019r rhoddion y gellir eu gwario ar ddibenion newydd (dibenion gwahanol i\u2019r rhai y gwnaethoch godi\u2019r arian ar eu cyfer) yn llai nag \u00a31000, gall ymddiriedolwyr weithredu heb gynnwys y Comisiwn os ydynt yn cydymffurfio a\u0302\u2019r gofynion cyfreithiol newydd"}, {"text_idx": "#000023", "text": "Bydd yr elusennau hyn yn gallu defnyddio pwerau statudol newydd i newid rhannau o\u2019u Siarter Frenhinol na allant eu newid ar hyn o bryd, os caiff y newid hwnnw ei gymeradwyo gan y Cyfrin Gyngor."}, {"text_idx": "#000024", "text": "Gellir gweld trosolwg o\u2019r newidiadau llawn yma: Deddf Elusennau 2022: cynllun gweithredu (Saesneg yn unig)."}, {"text_idx": "#000025", "text": "Eisiau\u2019r newyddion diweddaraf, barna a chyhoeddiadau yn ogystal ag erthyglau defnyddiol ar bynciau sydd o bwys? Ymunwch gyda\u2019n rhestr bostio. Bob wythnos rydym yn cynnig crynodeb o newyddion y sector wirfoddol a diweddariadau yn syth i\u2019ch mewnflwch."}, {"text_idx": "#000026", "text": "Cyfle i fentrau cymdeithasol yng Nghymru ennill yn fawr"}, {"text_idx": "#000027", "text": "Y dyfodol rydym yn ei greu: gwersi o wirfoddoli mewn pandemig yng Nghymru"}, {"text_idx": "#000032", "text": "Ymunwch a\u0302 ni ar y cyfryngau cymdeithasol"}]